Diari Oficial de la Generalitat Valenciana


Sumari del DOGV 8578, del 26-06-2019 (2019/5836)

RESOLUCIÓ de 31 de maig de 2019, de la Direcció General d'Obres Públiques, Transport i Mobilitat, per la qual s'aproven definitivament els expedients d'informació pública i els plans d'acció en matèria de contaminació acústica dels grans eixos viaris i ferroviaris de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8578

Data del DOGV
:   26-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5836


Data del document
:   31-05-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 31 de maig de 2019, de la Direcció General d'Obres Públiques, Transport i Mobilitat, per la qual s'aproven definitivament els expedients d'informació pública i els plans d'acció en matèria de contaminació acústica dels grans eixos viaris i ferroviaris de la Generalitat Valenciana. [2019/5836]  
Per Resolució de 21 de març de 2019, del director general d'Obres Públiques, Transport i Mobilitat i de conformitat amb el que es disposa en la Llei 37/2003, de 17 de novembre, del soroll, s'ha sotmés a informació pública per període d'un mes, els plans d'acció en matèria de contaminació acústica dels grans eixos viaris de la xarxa autonòmica amb trànsit superior a 3.000.000 de vehicles a l'any, així com els grans eixos ferroviaris de la xarxa de ferrocarrils de la Generalitat amb trànsit superior a 30.000 trens a l'any, corresponents a la tercera fase d'aplicació de la Directiva 2002/49/CE, de 25 de juny de 2002, sobre avaluació i gestió del soroll ambiental. Aquesta resolució es va publicar en el Diari Oficial de la Generalitat Valenciana l'11 d'abril de 2019.  
Després del procés d'informació pública no s'han rebut al·legacions als plans d'acció dels grans eixos viaris ni tampoc als plans d'acció dels grans eixos ferroviaris analitzats.  
D'acord amb la disposició final primera del Decret 43/2008, d'11 d'abril, del Consell, pel qual es modifica el Decret 104/2006, de 14 de juliol, es va remetre l'expedient a la Direcció General del Canvi Climàtic i Qualitat Ambiental, la qual amb data 27 de maig de 2019 va emetre informe favorable prèviament a l'aprovació.  
En virtut de la Resolució de 22 de juliol de 2018, de la consellera d'Habitatge, Obres Públiques i Vertebració del Territori, sobre delegació de l'exercici de competències en determinats òrgans de la Conselleria i de conformitat amb el que es disposa en la Resolució d'1 d'agost de 2014, de la consellera d'Infraestructures, Territori i Medi Ambient sobre delegació de l'exercici de competències en determinats òrgans de la Conselleria, resolc:  
  
Primer  
Donar per conclòs el tràmit d'informació pública previst en la Llei 37/2003, de 17 de novembre, relatiu als plans d'acció en matèria de contaminació acústica dels grans eixos viaris amb trànsit superior a 3.000.000 de vehicles a l'any i dels grans eixos ferroviaris amb trànsit superior a 30.000 trens a l'any.  
  
Segon  
Aprovar els plans d'acció en matèria de contaminació acústica dels grans eixos viaris de la xarxa autonòmica amb trànsit superior a 3.000.000 de vehicles a l'any i dels grans eixos ferroviaris de la xarxa ferroviària de la Generalitat amb trànsit superior a 30.000 trens a l'any.  
  
Tercer  
Comunicar aquesta resolució a la Direcció General del Canvi Climàtic i Qualitat Ambiental, a fi que en done trasllat al ministeri corresponent.  
  
Quart  
Publicar la present resolució, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que no posa fi a la via administrativa, podrà interposar-se recurs d'alçada davant el secretari autonòmic d'Habitatge, Obres Públiques i Vertebració del Territori, en el termini d'un mes, comptador a partir de l'endemà de la seua notificació, d'acord amb el que estableix l'article 112.1 en relació amb el 121 i següents de Llei 39/2015, d'1 d'octubre, del procediment administratiu comú de les administracions públiques.  
Cosa que es fa pública per a general coneixement en compliment del que es disposa en l'article 22 de la Llei 37/2003, de 17 de novembre, del soroll.  
  
València, 31 de maig de 2019.- El director general d'Obres Públiques, Transport i Mobilitat: Carlos Domingo Soler.